નવી દિલ્હી- સેક્શન 377 અંતર્ગત સુપ્રીમ કોર્ટે આજે મહત્વનો ચૂકાદો આપ્યો છે. જે મુજબ પુખ્ત વયની વ્યક્તિઓ વચ્ચે સમલૈંગિક સંબંધ હવે અપરાધ ગણાશે નહીં. ચીફ જસ્ટિસ ઓફ ઈન્ડિયાના નેતૃત્વવાળી સુપ્રીમ કોર્ટની સંવૈધાનિક બેન્ચે ચૂકાદો આપતા જણાવ્યું કે, બે પુખ્ત વયની વ્યક્તિઓ વચ્ચે પરસ્પરની સહમતિથી બનેલા સમલૈંગિક સંબંધને અપરાધ ગણાવામાં આવશે નહીં. સુપ્રીમ કોર્ટે કલમ 377ને મનસ્વી ગણાવી હતી.